НэгъуэщI къэралхэм гъэлъэгъуэныгъэхэр щригъэкIуэкIынущ Къэбэрдей-Балъкъэрым и Лъэпкъ музейм
Къэбэрдей-Балъкъэрым и Лъэпкъ музейм интерактив гъэлъэгъуэныгъэхэр щригъэкIуэкIыну и мурадщ Иорданием, Тыркум икIи Европэм и къэрал зыбжанэм.
«Интерактив гъэлъэгъуэныгъэхэр едгъэкIуэкIыну, нэгъуэщI къэралхэри къызэщIиубыдэу, жэрдэм хьэлэмэт- хэр щыIэщ. Иорданиемрэ Тыркумрэ я лIыкIуэхэм депсэлъэнущ. Европэм и къэрал зыбжанэми запытщIэну ди мурадщ», — къыджиIащ музейм и унафэщI Накуэ Феликс.
Абы къызэрыхигъэщамкIэ, интерактив гъэлъэгъуэныгъэ музейм нэхъапэми иригъэкIуэкIащ. Къапщтэмэ, 2013 — 2014 гъэхэм хэтащ этнографиемкIэ Гамбург щыIэ музейм и выставкэм.
Къэбэрдей-Балъкъэрым и Лъэпкъ музейр 1921 гъэм къызэрагъэпэщащ. Иджыпсту абы и гъэтIылъыгъэхэм къызэщIаубыдэ хьэпшып мини 150-м щIигъу.
Темыр Дисанэ.
